
Lumbális motoros kontroll fejlesztés az utánpótlás kajak-kenu sportolók körében

Kulcsszavak: dinamikus stabilizálás; core-tréning; sportfizioterápia
Bevezetés és célkitűzés
A kajak kenu sportban a lumbális motoros kontrollnak kiemelt jelentősége van a sérülések megelőzése és a teljesítmény fokozása szempontjából. Célunk volt felmérni az utánpótlás kajak-kenu sportolók körében a lumbális motoros kontroll képességét, a helyes testtartást kialakító izmok erejét és nyújthatóságát; valamint megvizsgálni a sportág specialitását és az életkori sajátosságot figyelembe vevő speciális core tréning hatását.
Anyag és módszer
A vizsgálatot a Pécsi Kajak-Kenu Club és a Kaposvári Vízügy SC-Magyar Kajak-Kenu Szövetségnél végeztük. A 6 hónapos core tréning programban 103 fő vett részt (életkor: 15,4 ± 3,8 év). Kraus-Weber tesztet, Kempf tesztet és Enoch lumbális motoros kontroll tesztet végeztük a program megkezdése előtt és a befejezésekor. Az alkalmazott mozgásanyag testtartástudatosító, statikus és dinamikus törzsstabilizáló gyakorlatok. Az eredményeket átlaggal, szórással, gyakoriságokkal jellemeztük; a változásokat és a csoportok közti eltéréseket az önkontrollos Wilcoxon, a McNemar, ill. a Mann-Whitney próbával teszteltük, az SPSS alkalmazásával.
Eredmények
A program végére mind a core tréningen résztvevőknél, mind a kontrollcsoportban javultak az eredmények (p=0,001-0,010), de összehasonlítva a változások mértékét a két csoportban: az izomnyújthatóság kivételével valamennyi tesztben a program résztvevőinél szignifikánsabb jelentősebb volt a javulás.
Következtetések
A core tréning hatására a törzs stabilizáló izmainak ereje és a lumbalis motoros képesség javult. 



